CELEX: 62020CN0387
Language: bg
Date: 2020-08-12 00:00:00
Title: Дело C-387/20: Преюдициално запитване от Notariusz w Krapkowicach Justyna Gawlica — Krapkowice (Полша), постъпило на 12 август 2020 г. — OKR

15.2.2021   
            
            
               BG
            
            
               Официален вестник на Европейския съюз
            
            
               C 53/15
            
         
      Преюдициално запитване от Notariusz w Krapkowicach Justyna Gawlica — Krapkowice (Полша), постъпило на 12 август 2020 г. — OKR
      (Дело C-387/20)
      (2021/C 53/19)
      Език на производството: полски
      
         Запитваща юрисдикция
      
      Notariusz w Krapkowicach Justyna Gawlica — Krapkowice
      
         Страна в главното производство
      
      OKR
      
         Преюдициални въпроси
      
      
                  1)
               
               
                  Трябва ли член 22 от Регламент (ЕС) № 650/2012 на Европейския парламент и на Съвета от 4 юли 2012 година относно компетентността, приложимото право, признаването и изпълнението на решения и приемането и изпълнението на автентични актове в областта на наследяването и относно създаването на европейско удостоверение за наследство (1) да се тълкува в смисъл, че право да избират отечествения си закон за приложимо право по всички въпроси на наследяването имат и лицата, които не са граждани на Европейския съюз?
               
            
                  2)
               
               
                  Трябва ли член 75 във връзка с член 22 от Регламент № 650/2012 да се тълкува в смисъл, че когато между държава членка и трета държава има двустранен договор, който не урежда избора на приложимо право по въпросите на наследяването, но определя приложимото право към наследяването, гражданите на третата държава с местоживеене в сключилата двустранния договор държава членка могат да избират приложимото право?
                  По-конкретно:
                  
                              —
                           
                           
                              трябва ли двустранният договор с третата държава изрично да изключва възможността за избор на определено право, а не само да определя приложимия наследствен закон чрез обективни критерии за привързване, за да се приеме, че разпоредбите му имат предимство пред член 22 от Регламент № 650/2012?
                           
                        
                              —
                           
                           
                              трябва ли да се приеме, че свободата да се избере приложимото към наследяването право и чрез такъв избор да се определи едно-единствено приложимо право — най-малкото в обхвата, определен от законодателя на Съюза в член 22 от Регламент № 650/2012 — спада към принципите, залегнали в основата на съдебното сътрудничество по граждански и търговски дела в рамките на Европейския съюз, които не бива да се нарушават включително при прилагането на двустранни споразумения с трети държави, имащи предимство пред Регламент № 650/2012?
                           
                        
            
         (1)  ОВ L 201, 2012 г., стр. 107.